Leo Varadkar

Leo Varadkar (Eblanae natus die 18 Ianuarii 1979) est medicus et politicus Hiberniae.

Filius medici Indi e Bombaya orti, Leo Varadkar alumnus est Collegii Trinitatis in urbe natali ubi breviter iuribus, deinde medicinae studuit. Medicus operam dedit, sed iam ab anno 1999 in comitiis municipalibus electus est, ab anno 2007 apud parlamentum Hibernicum. A die 9 Martii 2011 minister a commeatu factus est, sed a die 11 Iulii 2014 minister a valetudine, denuo a die 6 Maii 2016 minister a protectione sociali, primo ministro Endeo Kenny. Quo anno 2017 ab officiis ductoris Fine Gael et primi ministri abscedente, Leo Varadkar eo successor electus est. Ergo ductor factionis a die 2 Iunii huius anni, primus minister a die 14 Iunii 2017 meret.

 Bibliographia 
 Sarah Bardon, "Fine Gael leadership race: Leo Varadkar" in Irish Times (17 Maii 2017)
 Henry McDonald, "Leo Varadkar, gay son of Indian immigrant, to be next Irish PM" in The Guardian (2 Iunii 2017)
 Harry McGee, "'I'm trying to be a bit more subtle, but my instinct is to say it as I see it'" (colloquium percontativum) in Irish Times (20 Novembris 2010)

 Nexus externi 

 Situs politicus

Categoria:Nati 1979
Categoria:Homines vivi
Categoria:Medici Hiberniae
Categoria:Politici Hiberniae
Categoria:Alumni Collegii Trinitatis iuxta Dublinum
Categoria:Gubernatores civitatum